open-index/open-wikipedia-markdown huggingface dataset:
Arnulf Haga

**Arnulf Haga** (født 18. juli 1946) er en regissør og teatermann fra Verdal. 

Han har vært ansatt som regissør og instruktør ved Oslo Nye Teater. Fra 1983 var han med på å bygge opp Nord-Trøndelag Teaterverksted, som senere ble til Nord-Trøndelag Teater, og som han ledet i perioden 1988–1996. Som regissør har han blant annet regissert *[[Spelet om Heilag Olav]]* tolv ganger i perioden 1988 til 2006. Arnulf Haga har også regissert musikalen *Ei ny tid* (skrevet av Hans Magnus Ystgaard (tekst) og Asgeir Skrove (musikk) i Steinkjer i 2005, samt Torvald Sunds stykke om Levangeropprøret, *[[Raud Vinter]]* i 2006, 2007 og 2011 i Levanger. Rett etter å ha regissert *Raud Vinter* satte han opp musikalen *[[Annie (musikal)|Annie]]* i kantina på Levanger videregående skole.

Han er bror av skuespilleren Paul Ottar Haga, statsviter Gjermund Haga og scenograf Erlend Haga, og fetter av skuespilleren Hildegunn Eggen.

## Utmerkelser
* I 2007 fikk han Nord-Trøndelag fylkes kulturpris
*Ridder av 1. klasse av St. Olavs Orden.

## Referanser
Rudolf Dassler

**Rudolf «Rudi» Dassler** (1898–1974) var en tysk forretningsmann og grunnlegger av selskapet Puma, produsent av treningstøy og sportsutstyr. Hans bror Adi Dassler er grunnlegger av Adidas. 

## Biografi
I 1924 ble Rudi Dassler med i skoproduksjonen til sin to år yngre bror, Adi. Sammen startet de selskapet *Gebrüder Dassler Schuhfabrik* (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt er rekke utøvere med sine spesialsko. Dette la et fundament for selskapets internasjonale vekst, og de solgte rundt  par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.

### 1948 – Familiefeiden
Samarbeidet mellom brødrene var ikke godt, og i 1948 gikk de hver til sitt. Adi Dassler startet 18. august 1949, selskapet Adidas, og Rudi Dassler startet selskapet *Ruda*, som senere endret navn til Puma.

## Referanser


## Eksterne lenker
* Pumas.com: historie
Johan Petter Balstad

**Johan Peter Balstad** (født 25. september 1924 i Koppang, død 18. juni 1985 i Oslo) var en norsk frontkjemper og offiser i Waffen-SS. Han var fra 1944 var tilknyttet SS-Pz.Gren.Rgt. 23 «Norge», et av regimentene i 11. SS Pansergrenaderdivisjon «Nordland‎».

Han ble utdannet ved SS-Junkerschule i Bad Tölz (11. Kriegsjunkerlehrgang 6. september 1943 – 11. mars 1944) og var troppsfører i 7./SS-Pz.Gren.Rgt 23 «Norge». Han deltok på tysk side under kampene ved Tannenbergstellung i juli og august 1944 ved Narva og ble tildelt Jernkorset av 1. klasse og Panserødeleggelsesmerket da han personlig ødela to sovjetiske T-34 i nærkamp med Panzerfaust. Senere ved Baldone i september 1944 tok han sin tredje T-34 og er således den nordmann som ødela flest russiske stridsvogner i nærkamp under den 2. verdenskrig. For dette fikk han tilnavnet «Panserknekkeren». Han fikk rang som Untersturmführer den 21. juni 1944. Den 6. oktober samme år, ved Saa-Rini, ble han ble alvorlig såret, da som kompanisjef for 6./Norge.

I landssvikoppgjøret etter krigen ble han dømt til to og et halvt års tvangsarbeid.

## Utmerkelser
* Jernkorset I. og II. klasse ved tjeneste i regiment «Norge» / 7. kp.
* Panserødeleggelsesmerket (sølv) ved tjeneste i regiment «Norge»
* Såretmerket i sølv ved tjeneste i regiment «Norge».

## Kilder
* Frontkjemper.info

## Referanser
Petter Aaslestad

**Petter Aaslestad** (født 14. januar 1953) er en norsk litteraturforsker. Han er professor i litteraturvitenskap ved NTNU. Aaslestad ble i oktober 2012 valgt til leder i Forskerforbundet fra 1. januar 2013. 

Aaslestad ble mag. art. i allmenn litteraturvitenskap i 1984 på en avhandling om Samuel Becketts romantrilogi og dr. philos. i 1990 på avhandlingen *Dømt til kunst. [[Jonas Lie]]s romaner 1884–1905*. Han var universitetslektor i perioden 1979–1992 i norsk språk og litteratur ved Universiteit van Amsterdam. Så ble han førsteamanuensis i allmenn litteraturvitenskap 1992–1994 ved Universitetet i Trondheim (senere NTNU), og han har fra 1994 vært professor i nordisk litteraturvitenskap samme sted.

Fra 1999 til 2007 var han dekanus ved Det historisk-filosofiske fakultet ved NTNU. Han var tidligere i styreleder av NOKUT og er i dag president i Vlaamse universiteiten en hogescholen raad (VLUHR), Belgias kvalitetssikringsorgan. I 2014 overtok han ledervervet i Forskerforbundet etter professor Bjarne Hodne.

## Bibliografi
	

* *Pasienten som tekst – fortellerrollen i psykiatriske journaler* Gaustad 1890-1990 2007 ISBN 978-82-15-01107-3
* *[[Samuel Beckett]]* 2003 ISBN 82-05-31172-2
* *Dømt til kunst. Jonas Lies romaner 1884–1905* 1990

## Referanser
Velkommen til Chti’ene

***Velkommen til Chti’ene*** (originaltittel: *Bienvenue chez les Ch'tis*) er en fransk filmkomedie fra 2008 regissert av Dany Boon. Hovedrollene spilles av Kad Merad, Dany Boon og Zoé Félix.

Den ble den mest sette filmen i Frankrike i 2008. 

## Handling
Philippe Abrams, postsjefen i landsbyen Salon-de-Provence i fylket Bouches-du-Rhône, jobber og gjør alt for å få seg en stilling syd ved Middelhavet. Men han lyver for å få en stilling som han ønsker seg, og blir etterhvert sendt til det nordlige Frankrike, til Bergues nær Dunkerque, for 2 år. Selvfølgelig er dette en straff, hans kone tror Bergues ligger på Nordpolen, og pakker ham inn i boblejakke og pelslue. For folk som bor i det sørlige Frankrike, er Nord-Frankrike som et kaldt helvete. Etterhvert oppdager Abrams at Chti'ene ikke bare trykker ham til sine bryst, men til og med innvier ham inn i sine særegenheter, som å dyppe smørbrød med stinkende ost i morgenkaffen, spille orgel i byens klokketårn og ta imot et eller helst flere glass genever når man distribuerer posten.

## Skuespillere
* Dany Boon – Antoine Bailleul, postmann og carillon artist
* Kad Merad – Philippe Abrams, sjef for det lokale postkontoret
* Zoé Félix – Julie, gift med Philippe Abrams
* Lorenzo Ausilia-Foret – Raphaël Abrams
* Anne Marivin – Annabelle Deconninck
* Philippe Duquesne – Fabrice Canoli
* Guy Lecluyse – Yann Vandernoout
* Patrick Bosso – Politimann på A7
* Zinedine Soualem – Momo
* Jérôme Commandeur – Inspektør Lebic
* Line Renaud – Antoines mor
* Michel Galabru – Julies onkel

## Referanser


## Eksterne lenker
* 
*
Chris Daw

**Christopher «Chris» Daw** (født 1. februar 1970) er en tidligere canadisk handikappet idrettsutøver, som har konkurrert i mange ulike idretter, som friidrett, maraton, rullestolbasketball, sittevolleyball, rullestolrugby og rullestolcurling. 

Han har en paralympisk gullmedalje i rullestolcurling, samt en sølv og en bronse fra VM i rullestolcurling, men har også deltatt i Paralympiske sommerleker, i rullestolkjøring og rullestolrugby. De siste årene av sin aktive karriere konkurrerte han mest i rullestolcurling, der han var skip på canadas landslag i en årrekke. Han har også 7. dan i aki-jujitsu. 

Daw la opp som konkurranseutøver i 2011, for å fokusere på sin yrkeskarriere og familie, og har siden da vært mye brukt som motivasjonstaler, og han var ekspertkommentator for CBS under Paralympiske vinterleker 2014 i Sotsji. 

## Idrettskarriere
Under Paralympics 1988 deltok han på både 200 m, 400 m og 800 meter. Han ble han slått ut i semifinaleheatet på 200 og 400 meter, og endte der på hhv. 13.- og 12.-plass. På 800 meter endte han på 18.-plass. Under Paralympics i 2000 deltok han også i rullestolrugby, og fikk 4.-plass sammen det canadiske laget, etter at de tapte bronsefinalen 32-44 for New Zealand. 

Daw begynte med rullestolcurling i 2000, og deltok i sitt første VM ved VM i rullestolcurling 2002, der Canada kom på 2.-plass, med Daw som skip. Sveits vant dette mesterskapet. Han var også skip ved VM i rullestolcurling 2004, der Canada fikk bronsemedalje, og ved Paralympiske vinterleker 2006, der Canada vant. 

Han ble canadisk mester tre år på rad i 2004, 2005 og 2006. Han spilte sitt siste VM i 2007, der Canada kom på 4.-plass. 

I 2007 trakk han seg fra det canadiske landslagsuttaket, men spilte igjen for Newfoundland i 2008, og British Columbia i 2009. Han var leder for Vancouver Curling Club da klubben overtok Olympic Curling center (i dag Hillcrest Center) i 2011. Han spilte sammen Jim Armstrong i 2011, på et lokalt lag, men de greide ikke å vinne British Colombia-mesterskapet. I desember 2011 gjorde han kjent at han la opp som aktiv rullestolcurlingspiller. 

## Eksterne lenker
* 
* 
* Canadian Paralympic Committee - Christopher Daw 
* IPC - Resultater Chris Daw
Dagen (andre betydninger)

**Dagen** er navnet på flere aviser:
* Dagen, kristen dagsavis i Bergen, etablert 1919, fusjonerte med Magazinet i 1998.
* Dagen, var en avis i Bergen, etablert i 1875 og nedlagt i 1876.
*Dagen (svensk avis)
*Dagen (1803–1843), tidligere dansk avis
## Se også
* Dag
* Dag (andre betydninger)
Chen Cheng

**Chen Cheng** (tradisjonell kinesisk: 陳誠; forenklet kinesisk: 陈诚, pinyin: *Chén Chéng*; født 4. januar 1897 i Qingtian i prefekturet Lishui i provinsen Zhejiang i Kina, død 5. mars 1965 i Taipeh) var en kinesisk politisk og militær leder. 

Han var en av de mest sentrale av Den nasjonale revolusjonshærs generaler under den annen sino-japanske krig og den kinesiske borgerkrig. Etter at han dro til Taiwan ved slutten av borgerkrigen, ble han guvernør for Taiwan, så visepresident og så statsminister for Republikken Kina.

Under Chiang Kai-shek bidro han til å iverksette et viktig landreformprogram.

## Litteratur
* Edwin Pak-Wah Leung (utg.): *Political Leaders of Modern China: A Biographical Dictionary.* Greenwood Publishing, 2002, ISBN 0-313-30216-2, s. 13 f.

## Eksterne lenker
*
Yu Hung-chun

**Yu Hung-Chun** (kinesisk: 俞鴻鈞; pinyin: *Yú Hóngjūn*, født 1898 i Xinhui i Guangdong i Kina, død 1960) var en kinesisk politiker som var statsminister for Republikken Kina på Taiwan mellom 1954 og 1958.

Tidligere, fra april 1937 til november 1937, var han borgermester i Shanghai, men flyktet derfra da Japan angrep og inntok byen.
Lee Huan

**Lee Huan** (forenklet kinesisk: 李焕; tradisjonell kinesisk: 李煥; pinyin: *Lǐ Huàn*; født 1917 i Hankou i provinsen Hubei i Kina, død 2. desember 2010 i Taipei) var en politiker i Republikken Kina. Han var statsminister for Republikken Kina fra 1989 til 1990, under president Lee Teng-hui.  

## Referanser
Yu Kuo-hwa

**Yu Kuo-hwa** (kinesisk: 俞國華, pinyin: *Yú Guóhuá*, født 10. januar 1914 i Fenghua i provinsen Zhejiang i Kina, død 4. oktober 2000 i Taipeh) var statsminister for Republikken Kina på Taiwan fra 1984 til 1989. Som statsminister opphevet han den inntil da 38 år lange unntakstilstanden i 1987.
Alkoholfri vin

**Alkoholfri vin** er en vin som alkoholen er fysisk fjernet fra eller hvor gjæringen av druene er kontrollert slik at det ikke produseres alkohol.

Det finnes alkoholfrie alternativer for rødvin, hvitvin, rosévin og musserende vin. Viner som inneholder mindre enn 0,7 volumprosent alkohol betegnes vanligvis som alkoholfritt.

Prosessen som lager alkohol i vin lager ikke bare alkoholen men også utallige aromaer og smaker. Utfordringen med å lage god alkoholfri vin er derfor å bevare aromaene og smakene når alkoholen fjernes.

Alkoholfri vin kan fremstilles på flere forskjellige måter. En metode er fordamping som går ut på at vinen varmes opp kraftig slik at alkoholen fordamper. Når all alkoholen har fordampet er det nødvendig å søte vinen ganske mye slik at den alkoholfri vinen ligner ganske mye på alkoholholdig vin. En annen metode er filtrering, hvor man filtrere bort alle alkoholmolekylene som finnes i vinen. Denne teknikken fungerer bedre, men prosessen er også dyrere, og det fører til at vinen blir litt dyrere. Det finnes også andre metoder som vakuum-destillasjon hvor vinen destilleres ved 23°С under lavt trykk, slik at alkoholen forsvinner samtidig som smaksstoffene beholdes. Eller ved frysedestillasjon som baserer seg på det faktum at alkohol og vann har forskjellige frysepunkter, alkohol fryser ved en laver temperatur. Ved alle disse metodene kan det tilsettes sukker, planteprodukter, fruktjuice, grønn te, osv. etter at alkoholen er fjernet for å kompensere for aromaer og smaker som er forsvunnet.

Stadig flere henger seg på NoLo-trenden, som handler om å drikke ingen alkohol i (No) eller alkohol med lav alkoholprosent (Low).

På mange utenlandske markeder som for eksempel i USA må man sette en "advarsel" på flasken om at detter er en avalkoholisert vin.

## Se også

* Vin
* Vinglass

## Referanser
Baskerland rundt 2008

**Baskerland rundt 2008** var den 48. utgaven av Baskerland rundt. Rittet gikk over seks etapper fra 7. til 12. april 2008.

Alberto Contador vant sammenlagt foran Cadel Evans og Thomas Dekker.

## Etapper
### 1. etappe, [[7. april]] [[2008]]: [[Legazpi]] > [[Legazpi]], 137 km

### 2. etappe, [[8. april]] [[2008]]: [[Legazpi]] > [[Erandio]], 153 km

### 3. etappe, [[9. april]] [[2008]]: [[Erandio]] > [[Viana, Spain|Viana]], 195 km

### 4. etappe, [[10. april]] [[2008]]: [[Viana]] > [[Vitoria-Gasteiz]], 171 km

### 5. etappe, [[11. april]] [[2008]]: [[Vitoria-Gasteiz]] > [[Orio]], 162 km

### 6. etappe, [[12. april]] [[2008]]: [[Orio]] > [[Orio]], 20 km (ITT)

## Stillingen sammenlagt

## Trøyene dag for dag

*Ezequiel Mosquera hadde ledertrøyen på 2. etappe.

## Eksterne lenker
*
Sun Yun-suan

**Sun Yun-suan** 孫運璿 *Sūn Yùnxuán* (født 11. november 1913 i Shandong i Kina, død 15. februar 2006 i Taipeh) var en nasjonalkinesisk ingeniør og politiker.

Som næringsminister fra 1969 til 1978 og statsminister for Republikken Kina fra 1978 til 1984 var han hovedansvarlig for Taiwans forvandling fra et jordbruksland til en eksportnasjon.

## Referanser
Arbo Høeg

**Arbo Høeg** var navnet på et norsk rederi hjemmehørende i Larvik. Det ble etablert av Thomas Arbo Høeg, og drev med frakt siden 1886. I 2013 skiftet Ths Arbo Høeg AS navn til Greencarrier Shipping & Logistics AS. Ths Arbo Høeg AS var da en del av konsernet Scandinavian Shipping & Logistics AS. I november 2021 ble Greencarrier kjøpt opp av det globale konsernet JAS. Høsten 2022 skiftet de norske underavdelingene navn til **JAS**.

I 2007 var det containerfrakt selskapet drev mest med. I tillegg til dette, drev også Arbo Høeg med blant annet shipping, frakt og spedisjon, oversjøisk containerfrakt og stykkgodsfrakt, havne- og terminaltjenester, logistikk og havnetransport. De var importør av kull gjennom store deler av 1900-tallet.

Arbo Høeg hadde 20 ansatte i 2008, og inngikk som en del av NTN-gruppen.

## Referanser


## Eksterne lenker
*
Den grønne bande

**Den grønne bande** (kinesisk: 青幫, pinyin: *Qīng Bāng*) var en kinesisk triade (kriminell organisasjon) i Shanghai i Kina tidlig på 1900-tallet. Det var et hemmelig samfunn opprinnelig organisert av Fong Toh Tak fra Det sørlige Shaolintempelet, og som på 1900-tallet hadde fått en rekke ledende forretningsfolk blant sine medlemmer. 

Den grønne bande fikk meget av sin maktbase fra kontrollen med opiumshandelen, som lenge var helt lovlig, men som gav banden finansiell styrke til å bygge seg opp og få kontroll med byens gambling og prostitusjon. Bandens samarbeider med interessenter innenfor det franske miljø i byen, i den franske konsesjon, og dens viktigste rival i forbryterverdenen telt til inn i de første tiår av 1900-tallet var den røde bande, som holdt seg inne med britiske interesser. Den grønne bande viste seg å være den sterkere – etterhvert fikk banden kontroll over så å si all organisert kriminalitet i hele Shanghai.

Banden ble ofte bedt om å bryte opp fagforeningsmøter og streiker. Banden var også involvert i de kinesiske borgerkriger. Den var ansvarlig for den hvite terror-massaker av rundt 5&nbsp;000 pro-kommunistiske streikende i Shanghai i april 1927, noe som hadde Kuomintangleder general Chiang Kai-sheks stilltiende støtte. Chiang hadde på et tidligere tidspunkt vært en aktør i banden selv. Han gav bandelederen Du Yuesheng generals rang i nasjonalisthæren etterpå.

Den grønne bande organiserte også en vesentlig del av den finansielle støtte som Chiang Kai-shek trengte. Han var kommet i et nært forhold til banden da han bodde i Shanghai fra 1915 til 1923. 

Den grønne bande delte sine inntekter fra opiumshandelen med Kuomintang etter at Byrået for bekjempelsen av opium var opprettet. 

Etter Chiang Kaishek-regjeringens nederlag i 1949, etablerte Den grønne bande seg i Hongkong. Den videreutviklet narkotikaproduksjonen og ble en av verdens største aktører innen dette i 1960-årene.

## Referanser


## Litteratur
*Brian G. Martin: *The Shanghai Green Gang: Politics and Organized Crime, 1919-1937*.
*Frederic Wakeman jr.: *Policing Shanghai, 1927-1937*, Berkeley, 1995.
*Frederic Wakeman jr.: *The Shanghai Badlands: Wartime Terrorism and Urban Crime, 1937-1941*, Cambridge, 1996.
*Frederic Wakeman jr.: «Policing Modern Shanghai», i *China Quarterly* 115 (1988), ss. 408-440.
Riverside (California)

:*For det polske progressiv metal-bandet, se: [[Riverside (band)]]*
**Riverside** er en by i den amerikanske delstaten California. Byen har en befolkning på 305&nbsp;255 (2006) og er hovedstad i Riverside County.

Nåværende borgermester i byen er Ronald O. Loveridge.

## [[Vennskapsby]]er

Riverside har seks vennskapsbyer :

*Cuautla (Morelos), Mexico
*Ensenada, Mexico
*Hyderabad, India
*Jiangmen, Kina
*Gangnam, Sør-Korea
*Sendai, Japan

## Referanser


## Eksterne lenker
*
Kanskje kommer aldri

***Kanskje kommer aldri*** er en barnebok skrevet av Tania Kjeldset. Den kom ut i 2005 på Cappelen forlag og har ISBN 9788202253752. 

## Eksterne lenker
* Om romanen på forlagets hjemmeside
Norwegian Transport Network Holding

**Norwegian Transport Network Holding AS** (også kjent som **NTN-gruppen**) er et norsk selskap, hjemmehørende i Oslo. Det ble etablert 1. juli 1999.

NTN er den største havneoperatøren i Norge. Den håndterer mer enn om lag 150 000 containere og klarer mer enn 2000 båtanløp i Norge hvert år. Gruppen er tilstedeværende i syv land, har 260 ansatte og en omsetning på om lag 1000 millioner kroner i året.

Daglig leder er Olav Skålvik.
Movetron

**Movetron** er et finsk dance/pop-band startet i 1994. Bandet har gitt ut fire album, hvor de to første solgte til gull. Bandet ble oppløst i 2000 men kom i sammen igjen i 2008 og deltok blant annet i den finske finalen til Eurovision Song Contest 2008.

## Medlemmer

*Päivi Lepistö &ndash; Vokal
*Jukka Tanttari &ndash; Synthesizer
*Timo Löyvä &ndash; Synthesizer

## Diskografi

* *Romeo ja Julia* (PolyGram 1995)
* *Soittorasia* (PolyGram 1996)
* *3. aste* (PolyGram 1997)
* *The 4th Dimension* (Universal 2000)
* *Ei kenenkään maa* (Universal 2008)

## Eksterne lenker
* 
* 
*
Because of the Times

***Because of the Times*** er Kings of Leons tredje album, utgitt av plateselskapet HandMeDown 30. mars 2007 i Irland/Australia, 21. april 2007 i Storbritannia og 3. april 2007 i USA. Albumet mottok stort sett positive anmeldelser og har kommet på flere Top-10 lister for «Årets album».

Albumet ble bandets første album som kom på 1.-plass på albumlistene i Storbritannia og i Irland.

## Albumet
*[[New Musical Express|NME]]* offentliggjorde at bandet var i gang med et nytt album i mars 2006. Vokalisten Caleb Followill sa,  «*These songs are so much bigger, this band is so much better. There was a growth that people thought they heard on 'Aha Shake Heartbreak' from 'Youth And Young Manhood', but there's no comparison this time out. I think it's pretty evident when people hear it.*»

(«*Disse sangene er så mye større, dette bandet er blitt så mye bedre. Det har vært en utvikling som folk trodde de hørte på alt fra 'Aha Shake Heartbreak' til 'Youth And Young Manhood', men hittil har det ikke kunnet sammenlignes med noe. Jeg tror det er ganske åpenbart når folk hører det.*» )

Tittelen viser til store gudstjenester holdt av UPC-forkynnere i Alexandria i Louisiana som brødrene ofte var på. Dessuten har vokalisten Caleb Followill fortalt at tittelen kommer fra ordtaket at «if an album does well it's 'because of the times' or if it bombs, it's 'because of the times'.» («Hvis et album gjør det bra, er det ' på grunn av tidene' eller hvis det bombes, er det ' på grunn av tidene'.»)

Overraskende nok har albumet ennå ikke blitt utgitt i vinyl. Imidlertid dukket det opp i rød vinyl i begrenset utgave to måneder etter utgivelsen, men var kun tilgjengelig innenfor USA.
Den første singelen, «On Call», ble først tilgjengelig på iTunes 6. februar 2007. Senere ble det utgitt av detaljhandlere den 26. mars 2007, hvor den kom på 18.-plass på UK Singles Chart. Den andre singelen fra albumet ble «Fans» og ble utgitt 9. juli 2007. Denne singelen inkluderer b-versjonen av «Woo Hoo». Den tredje singelen, «Charmer», ble utgitt 29. oktober. Den fjerde singelen var «My Party».

Albumet debuterte på 25.-plass på Billboard 200 i USA, og solgte omkring 42&nbsp;000 utgaver i løpet av den første uka.

Den kom på 6.-plass i NMEs kåring av årets album for 2007.

Fra utgivelsen og frem til 20. desember 2007 solgte albumet over 362&nbsp;000 utgaver i Storbritannia.

## Sporliste
Alle sangene er skrevet av Kings of Leon.

#«Knocked Up» – 7:10
#«Charmer» – 2:57
#«On Call» – 3:21
#«McFearless» – 3:09
#«Black Thumbnail» – 3:59
#«My Party» – 4:10
#«True Love Way» – 4:02
#«Ragoo» – 3:01
#«Fans» – 3:36
#«The Runner» – 4:16
#«Trunk» – 3:57
#«Camaro» – 3:06
#«Arizona» – 4:50

## Listeplasser

### Album: ''Because of the Times''

## Referanser


## Eksterne lenker
*
FK Kuban Krasnodar

**FK Kuban** (russisk: **Футбольный клуб Кубань**) er en russisk fotballklubb som kommer fra byen Krasnodar (tidligere **Jekaterinodar**). Utenfor Russland kalles den ofte **Kuban Krasnodar**. Klubben ble stiftet i 1928 og har Dan Petrescu som trener. Klubbens hjemmebane er Kuban Stadion som tar 32&nbsp;000 tilskuere. Den spilte i russisk toppdivisjon i 2007 og 2009. I 2010-sesongen spiller klubben på nest høyeste nivå.

## Referanser


## Eksterne lenker
* 
* Kubans offisielle fan nettside 
* Fan forum GREENMILE
Sachsen-Weimar

**[[Sachsen]]-Weimar** var et hertugdømme i Thüringen, Tyskland. Hovedstaden var Weimar.

## Historie
I det 15. århundre var store områder av det som nå utgjør Thüringen i Wettindynastiets (kurfyrster av Sachsen) hender. I 1485 ble Wettindynastiets landområder delt. Landområdene i Thüringen gikk til Ernst av Sachsens etterkommere. Ernsts etterkommere dannet den såkalte ernestinske linjen av Wettindynastiet.  Disse fikk tittelen kurfyrste. Etter at Johann Fredrik I av Sachsen i 1547 ble fratatt tittelen kurfyrste etter nederlaget mot Karl V av Det tysk-romerske rike fikk han lov til å beholde noe land i Thüringen. I 1572 ble de ernestinske landområdene delt mellom Johann Fredriks sønner. Områdene ble til Sachsen-Weimar og Sachsen-Gotha.

I de neste tre århundrene ble hertugdømmene splittet opp gang på gang dersom hertugen hadde flere sønner. De ble samlet igjen når en hertug døde uten arvinger; da overtok de andre hertugdømmene dem. Tross alt dette var innehaverne av hertugdømmene innenfor den ernestinske linjen av Wettindynastiet. Sachsen-Weimar vokste og minket flere ganger. Hertugdømmene i Thüringen hadde i denne tiden ulogiske grenser og landområdene til et hertugdømme var ofte spredt. I 1741 arvet Ernst August I av Sachsen-Weimar hertugdømmet Sachsen-Eisenach. Ernst August II som overtok i 1748, døde i 1758 og sønnen Karl August ble hertug med moren Anna Amalia som regent. Regentskapet til Anna Amalia og det senere styret til Karl August dannet et toppunkt for Sachsen-Weimars historie. Begge var ivrige kunst og litteratur-elskere, og de fikk ledende tyske vitenskapsmenn, som Goethe, Schiller og Herder til hoffet. De gjorde Weimar til et viktig kulturelt sentrum. 

Karl August valgte å stå ved Preussens side under Den tredje koalisjon-krigen mot Frankrike. Han tapte slaget ved Jena. Dermed ble han nødt til å bli med i Rhinforbundet i 1806. I 1809 ble Sachsen-Weimar og Sachsen-Eisenach, som tidligere bare hadde vært samlet ved at de hadde samme fyrste, ett rike som hertugdømmet Sachsen-Weimar-Eisenach.

## Hertuger av Sachsen-Weimar
:Huset Wettin
* Johann Wilhelm (1554–73)
* Frederick Wilhelm I (1573–1602), sønn av Johann Vilhelm
* Johann (1602–05), sønn of Johann Wilhelm
* Johann Ernst I (1605–20), sønn of Johann
* Wilhelm (1620–62), sønn av Johann. Blei førsteregent (1620) da Johann Ernst I ble fratatt tittelen av den tysk-romerske rike Ferdinand II av Østerrike ved begynnelsen av trettiårskrigen og fikk sin stand etter Johann Ernst Is død i 1626. I skjønnlitteraturen har Vilhelm en viktig rolle i the best selling alternate history series 1632.
* Johann Ernst II (1662–83), sønn av Vilhelm
* Wilhelm Ernst (1683–1728), sønn av Johann Ernst II
* Johann Ernst III (1683–1707), sønn av Johann Ernst II
* Ernst August I (1707–48), sønn av Johann Ernst III
* Ernst August II (1748–58), sønn av Ernst August I
* Karl August (1758–1809), sønn av Ernst August II

Sammenslått med Sachsen-Eisenach for å danne Sachsen-Weimar-Eisenach.
Music and Lyrics

***Music and Lyrics*** er en romantisk filmkomedie sluppet av Warner Bros. den 9. februar 2007 i Storbritannia. Filmens hovedroller spilles av Hugh Grant som Alex Fletcher, en tidligere popstjerne fra 1980-tallet, og Drew Barrymore i rollen som Sophie Fisher, en tidligere engelsk språkstudent. Filmen forteller historien om deres felles utfordringer i å skrive en ny sang for en av dagens popstjerner; Cora Corman (Haley Bennett), og den medfølgende romansen.

## Handling
Alex Fletcher (spilt av Hugh Grant) er en tidligere pop-stjerne som forsøker å gjenopplive sin nedagående karriere, ved å slå seg sammen med den stigende unge stjernen Cora Corman (spilt av Haley Bennett) en ung stjerne som har bedt Alex om å skrive en sang hun kan bruke. Alex er motvillig til å komponere igjen etter to tiår uten å skrive en eneste låt, men sjefen hans mener at karrieren hans er dømt til å mislykkes hvis han ikke gjør det.

Alex oppdager at kvinne han tilfeldigvis kjenner, Sophie Fisher (spilt av Drew Barrymore) viser seg å være veldig flink til å skrive tekst som passer til musikken deres. Sophie var en tidligere student i kreativ skriving under professor i engelsk, Sloan Cates (spilt av Campbell Scott) og Alex og Sophie begynner å samarbeide om å sette sammen en sang med passende musikk. Cora hadde satt en frist for når sangen deres måtte være ferdig. Til Alex og Sophies begeistring, godtar hun den.

Sophie blir bekymret når hun oppdager at Cora ønsker seg en langt mer sexy tolkning av sangen deres, og Sophie føler at dette står i skarp kontrast med den romantiske ånden hun opprinnelig hadde planlagt med sangen. Sophie forsøker å overbevise Cora om å beholde sangen slik den egentlig var, men Alex ønsker ikke å komme på kant med stjernen Cora. I den påfølgende krangelen innrømmer Alex at Coras versjon av sangen deres er forferdelig, men Alex mener at de må akseptere slike forandringer for å drive forretning med andre kjente sangere eller musikere.

Sophie, som har til hensikt å starte et nytt liv i Florida, deltar motvillig på åpningen av Cora sin nye turné som skal begynne ved Madison Square Garden, der Alex og Cora skal debutere med sangen deres. Alex synger en sang han har skrevet helt selv, og etterpå innrømmer han til Sophie at han klarte å overbevise Cora om å droppe den nye langt mer "risky" versjonen av sangen deres. Alex og Cora fremfører melodien deres, nøyaktig slik som han og Sophie hadde til hensikt at den skulle synges. Sangen blir en veldig stor hit for Cora og Alex, og de fortsetter som suksessfulle partnere, både innenfor låtskriving og romantikk.

## Skuespillere

* Hugh Grant som Alex Fletcher
* Drew Barrymore som Sophie Fisher
* Haley Bennett som Cora Corman
* Brad Garrett som Chris Riley
* Aasif Mandvi som Khan
* Kristen Johnston som Rhonda
* Scott Porter som Colin Thompson
* Campbell Scott som Sloan Cates

## Eksterne lenker
* 
*  About.com Interviews Drew and Hugh
Meiland

**Meiland** er ei fraflyttet bygd i Kvænangen kommune i Nord-Troms. Stedet hadde fast bosetting fra 1600-tallet til rundt 1960, og på det meste bodde det rundt 110 fastboende på Meiland, fordelt på rundt et dusin gårder. Det var ingen veiforbindelse, men stedet hadde ankomst av lokalbåt et par ganger i uken. Meiland hadde skole og egen handelsmann, som også tok seg av posten og lokalbåtens anløp. 

Meiland brukes i dag som rekreasjons- og feriested, da hovedsakelig av etterkommer av de  tidligere fastboende på stedet.

## Referanser


## Eksterne lenker
* 
*
Finn Malmgren

**Finn Malmgren** (født 9. januar 1895, død i juni 1928) var en svensk meteorolog kjent fra norsk polarforskning. 

Malmgren ble hyret av Roald Amundsen  til Maud-ekspedisjonen som vitenskapelig assistent for Harald Sverdrup, Ble senere amanuensis ved det svenske meteorologiske institutt i Uppsala. 

Han deltok som meteorolog på Amundsens ekspedisjon med Luftskipet «Norge» i 1926 og ble hyret av Umberto Nobile til  ekspedisjonen med Luftskipet Italia i 1928.  Etter  «Italia»s havari på et isflak nord om Nordaustlandet begav Malmgren og to av det italienske mannskapet seg på vandring i retning mot bebyggelsen i Ny-Ålesund for å skaffe hjelp til de strandede i isen.

Under denne marsjen omkom Malmgren og ble etterlatt. De to italienere ble senere plukket opp av en isbryter som deltok i redningsaksjon.

## Referanser


## Eksterne lenker
* Meteorologen Finn Malmgren
Stigma (bokstav)

**Stigma** (Ϛ, ϛ) er en tidligere bokstav i det greske alfabetet.

## Data-tekninsk
I unicode representeres Ϛ ved U+03DA og ϛ ved U+03DB.
Qoppa

**Qoppa** (eller **koppa**) (Ϙ, ϙ) er en bokstav som tidligere ble brukt i det greske alfabetet. Den stammer fra det fønikiske symbolet qoph , og er opphavet til bokstaven Q. 

## Referanser


## Eksterne lenker
* Nick Nicholas - Non-Attic Letters
* Numerisk bruk av koppa
* Michael Everson - On Greek letter koppa
Sjo

**Sjo** (Ϸ, ϸ) er en bokstav i en utvidelse av det greske alfabetet som ble brukt til å skrive det iranske språket baktrisk. Den ligner av utseende bokstaven Thorn (Þ, þ), men tilsvarer lyden /sj/ som i «*sj*okolade».
Picassos eventyr

***Picassos eventyr*** er en svensk biografisk filmkomedie fra 1978 regissert av Tage Danielsson. Tittelrollen spilles av Gösta Ekman. 

## Handlingen
*Picassos eventyr* er en surrealistisk komedie av AB Svenska Ord der man følger Picassos liv fra vugge til grav. Allerede i barndommen viser Pablo Picasso talent for å male, og han blir sendt til et kunst-akademi i Madrid. Som voksen fortsetter han som maler, men lever samtidig i fattigdom i Paris. Men en dag blir han oppdaget av en amerikansk millionær, og begynner å tjene penger. Han møter samtidig en rekke kjente mennesker på 1920-tallet: deriblant Gertrude Stein, Alice B. Toklas, Adolf Hitler og Winston Churchill.

## Om filmen
* Filmen hadde svensk premiere 20. mai 1978 på kinoen Röda Kvarn i Stockholm.
* Store deler av filmen spiltes inn i Tomelilla, som også må forestille metropoler som Paris, London og New York.
* Filmer mangler normal dialog - i stedet ble handlingen fortalt av "Elsa Beskow"; dvs. Toivo Pawlos stemme. (Toivo Pawlo medvirker derimot ikke i bilde!)
* *Picassos äventyr* var Hans Alfredsons og Tage Danielssons siste felles filmprojekt.

## Rolleliste

## Referanser


## Eksterne lenker
*
Veitvet skole

**Veitvet skole** er en barne- og ungdomsskole i bydel Bjerke i Oslo, etablert i 1958.  

Til skolestart 2015 flyttet skolen til nytt bygg på sørsiden av Veitvet kunstgress, på motsatt side av tomten til det gamle skolebygget. Skolen ligger mot sør på Veitvet, nedenfor Veitvet senter og t-banestasjonen. 

Veitvet skole ligger ved lite parkområde, Veitvetparken, vestover mot Linderud og har nær tilknytning til Lillomarka, som ligger 20 minutters gange mot nord. Skolen har byomfattende mottaksklasser for 3. til 10. trinn for elever med kort botid i Norge. Veitvet skoles musikkorps ble stiftet 22. januar 1960.

## Historie

Skolens første bygg ble bygget av entreprenør Olav Selvaag i 1958. Rundt 1960 gikk det hele 874 elever ved skolen. I 1974 ble det bygget til en fløy og skolen ble utvidet med ungdomstrinn. Skolen var en av de første skolene i Oslo med innføringsklasser og språkstasjoner. 

Veitvethallen ble nyttet til kroppsøving. Veitvet Idrettslag satte opp egen hall i 1982 som skolen fikk bruke på dagtid. Hallen ble revet i 2014 og erstattet av idrettshall i den nye Veitvet skole

Bygget fra 1958 ble revet da det nye bygget stod klart høsten 2015.

## Rektorer
* Dag Harald Gomnæs, 2004–2007 (fra Engebråten skole, til Bolteløkka skole)
* Dag Petter Ulvin, 2007–2016
* Siri Ytterstad, 2016–2017
* Tore Hoem Aa, 2017–2024 (til Bolteløkka skole)
* Bitten Koch, 2024– (fra Lambertseter skole)

## Referanser


## Eksterne lenker
*
Top model 2007

**Top Model 2007** er 2007-sesongen av den norske TV-serien Top Model Norge.

2007 sesongen var denne gang uten Kathrine Sørland som programleder. Denne gangen var det Vendela Kirsebom som satt i lederstolen. Som med-dommere hadde hun Cosmopolitan redaktør Linda Vasquez, og fotograf Bjørn Opsahl. Jan Thomas var jentenes coach, da 13 skulle bli til 1, i den hittil tøffeste sesongen av programmet.

## Eksterne lenker
* Photoshooter
* Deltakere
US Open 1997 (tennis)

**US Open 1997**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1997 ble arrangert i perioden 25. august til 7. september. Patrick Rafter beseiret Greg Rusedski i herrefinalen i single og Martina Hingis vant damefinalen over Venus Williams. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Chip Foose

**Chip Foose** (født 13. oktober 1963 i Santa Barbara i California) er en amerikansk Hot Rod-verkstedeier, bildesigner, produsent og hovedpersonen i TV-programmet *«Overhaulin'»*, som vises på Discovery Channel.

## Utdanning
Foose begynte sin karriere i sin fars selskap, *Project Design*, i Santa Barbara i California. På anbefaling fra *[[Ford]]* og *Preston Tucker*-designer Alex Tremulis, begynte Foose på Art Center College of Design i 1982, men ble tvunget til å slutte etter to år på grunn av finansielle problemer. Etter å ha jobbet fire år for *ASHA Corp*, returnerte Foose til Art Center for å ferdiggjøre utdanningen sin. Etter å ha bestått eksamen i 1990, startet Foose å jobbe fulltid for *Sterenberger Design* og deltid for *Boyd Coddington*.

## Bildesigner
I 1993 sa Foose opp jobben ved *Sterenberger* for å jobbe for J Mays i *Ford*, men Coddington klarte å overbevise Foose om å komme og jobbe fulltid for han i stedet. I fulltids stilling for Coddington ble Foose etterhvert direktør for Coddingtons selskap *Hot Rods by Boyd*. Mens han jobbet for Coddington, designet Foose mange av Coddingtons velkjente biler som «The Boydster» I og II.

I 1998 var *Hot Rods by Boyd* i ferd med å gå konkurs. Foose sa opp stillingen sin hos Coddington og startet sit eget bildesign- og produksjonsselskap ilag med sin kone Lynne, kalt *Foose Design* i Huntington Beach, California. Foose sin avgang fra Boyds var ikke en hyggelig en, i et intervju i 2006 sa Foose: «Boyd har "valgt" å ikke ha noen form for kontakt med meg siden jeg sluttet hos han». En av grunnene til det dårlige forholdet mellom boyd og Chip skal ha vært at Chip rekrutterte mange av Boyds mest talentfulle byggere, et eksempel var da Mike og Charlie sluttet, som vist på TV-programmet «American Hot Rod».

## TV-stjerne
Foose fikk mer oppmerksomhet 2003 som følge av en TLC-dokumentar av hans design og produksjon av en modifisert 2002 Ford Thunderbird kalt «The Speedbird». I 2004, begynte TLC programmet *«Overhaulin'»* med Foose den store stjernen. I 2006 lanserte Foose en rekke miniatyr-replikaer av mange av hans mest berømte designbiler ilag med produsentene av Johnny Lightning under navnet JL Full Throttle. JL Full Throttle produserte mange av Fooses berømte, prisvinnende design som Grand Master og Impression. Impression vant også «Riddler prize». Det ble produsert replikaer av flere av bilene fra showet «Overhaulin'». Det ble kunngjort en avtale mellom Foose og Ford på «Specialty Equipment Market Association» (SEMA) marketing show i 2006 at Ford skulle produsere Foose-designede biler, den første av disse ble avdekket i 2007 på «New York Auto Show».  

Foose ble hentet inn som designkonsulent for å gi arkitektene unike stilelementer for både fasade og interiør til utvidelsen av Detroits MotorCity Casino som ville koste hele 275 millioner dollar. 

«Overhaulin'» ble avsluttet etter 2009-sesongen, men Foose leder sitt firma og designer biler for General Motors, Ford og Chrysler. Han er også aktiv i flere humanitære og ideelle organisasjoner.

## Referanser


## Eksterne lenker
* }
*
Den franske løytnantens kvinne (film)

***Den franske løytnantens kvinne*** (originaltittel: *The French Lieutenant's Woman*) er en britisk kjærlighetsdramafilm fra 1981 med Meryl Streep og Jeremy Irons i hovedrollene. Regi er ved Karel Reisz. Filmen er basert på en roman fra 1969 av samme tittel skrevet av John Fowles.

## Handling
Kjernen i filmen er en filmatisering av John Fowles berømte roman om en kjærlighetshistorie fra Victoria-tidens England. 

Sarah (Meryl Streep) er utstøtt i den lille engelske byen Lyme Regis og speider utover havet i lengsel over sin løytnant. Hun treffer Charles (Jeremy Irons) – de forelsker seg og han bryter forlovelsen med en rik pike. Parallelt følger vi skuespiller i filmen Anna, som spiller Sarah, og hennes kjærlighetshistorie med Mike.

I filmen spilles handlingen ut på to tidsplan: Filmens kjærlighetshistorie konstatert med skuespillernes kjærlighetshistorie under innspillingen av filmen i våre dager.

## Om filmen
Filmen vant i 1982 tre BAFTA-priser og en Golden Globe, samt en Bodil-pris for beste europeiske film. Den ble nominert til ytterligere åtte BAFTA-priser og to Golden Globe-priser. Den ble samme år nominert i fem Oscar-kategorier http://www.imdb.com/title/tt0082416/awards.

Filmen fikk brukbare kritikker og har oppnådd 73% på Rotten Tomatoes http://www.rottentomatoes.com/movie-1007881/. Den ble en brukbar kommersiell suksess og spilte inn $22 millioner ved amerikanske kinoer og drøyt 4 millioner kr ved svenske kinoer http://www.imdb.com/title/tt0082416/business.

## I rollene
* Meryl Streep: Sarah Woodruff / Anna 
* Jeremy Irons: Charles Henry Smithson / Mike 
* Hilton McRae: Sam 
* Emily Morgan: Mary 
* Charlotte Mitchell: Mrs. Tranter
* Lynsey Baxter: Ernestina
* Leo McKern: Dr. Grogan

## Eksterne lenker
*
Caleb Followill

**Anthony Caleb Followill** (født 1982) er vokalisten og kompgitaristen for det amerikanske rockbandet, Kings of Leon.

Bandet er dannet av tre brødre og en fetter, Jared, Nathan og Matthew Followill. Followill er kjent for sin særegne vokal. Han er også kjent for sine stadig skiftende frisyrer, og under innspillingen og turnéen av «Youth and Young Manhood» hvor han hadde knebelsbart. 

I september 2010 fridde Caleb til Levi's-modellen Lily Aldridge.

Followill spiller en vintage Gibson ES-325 gitar og bruker også Takamine akustiske gitarer.

## Eksterne lenker
* 
*
Maverick (andre betydninger)

**Maverick** kan referere til:

* Maverick County – fylke i Texas
* Maverick (film)
* Maverick (TV-serie) – amerikansk westernserie som gikk på TV fra 1957-62
* AGM-65 Maverick – luft-til-bakke missil
* Maverick (band)
* The Mavericks - amerikansk countrymusikk band (tejanomusikk, neotradisjonell country, rockabilly m.m.)
Fire bryllup og en gravferd

***Fire Bryllup og en Gravferd*** (originaltittel: *Four Weddings and a Funeral*) er en romantisk filmkomedie fra 1994, regissert av Mike Newell. Det var den første av flere filmer med manus av Richard Curtis med Hugh Grant i hovedrollen. 

Den fikk aldersgrense 15 i Storbritannia og 17 (R) i USA. Sistnevnte kom på bakgrunn av enkelte scener med grov språkbruk og noen seksuelle scener.

## Handling
Charlie er alltid forlover, men aldri brudgom, fast besluttet på å unngå selv den minste forpliktelse kommer denne kjekke, engelske gentlemannen alltid for sent i brylluper. Men i dag får han en stor overraskelse. Ikke bare har han glemt ringen… han har også fått et glimt av drømmepiken.  

## Hovedrollene
* Hugh Grant: Charles
* Andie MacDowell: Carrie
* James Fleet: Tom 
* Simon Callow: Gareth 
* John Hannah: Matthew 
* Kristin Scott Thomas: Fiona 
* David Bower: David 
* Charlotte Coleman: Scarlett
* Rowan Atkinson: Father Gerald
* Anna Chancellor: Henrietta («Duckface»)
* David Haig: Bernard
* Sophie Thompson: Lydia

## Steder filmen ble spilt inn
Trass i at filmen har sin handling over hele Storbritannia, er all filmingen gjennomført i London og Home Counties. Dette inkluderer Betchworth i Surrey, Amersham i Buckinghamshire og West Thurrock i Essex. Til og med scenene som i filmen foregår i Skottland ble filmet i hjem i Surrey og Hampshire.

## Priser og anerkjennelse
### Priser
* **BAFTA Film Awards 1994**:
** BAFTA Award for Best Film
** BAFTA David Lean Award for Direction (Mike Newell)
** BAFTA Award for Best Actor (Hugh Grant)
** BAFTA Award for Best Actress in a Supporting Role (Kristin Scott Thomas)
* **Australian Film Institute**:
** Best Foreign Film
* **British Comedy Awards**:
** Best Comedy Film 
* **César Awards**:
** César Award for Best Foreign Film
* **Chicago Film Critics Association Awards 1994**:
** Most Promising Actor (Hugh Grant) 
* **[[Golden Globe]]-prisene 1994**:
** Golden Globe Award for Best Actor – Motion Picture Musical or Comedy (Hugh Grant)
* **Writers Guild of America Awards 1994**:  
** Best Screenplay – Original (Richard Curtis)
* **Writers' Guild of Great Britain**:
** Film – Screenplay (Richard Curtis)

## Referanser


## Eksterne lenker
*
VM i curling for menn 2008

**Verdensmesterskapet i curling 2008 for menn** var det 50. VM i curling for menn gjennom tidene. Mesterskapet ble arrangert av World Curling Federation og avviklet i Ralph Engelstad Arena i Grand Forks, Nord-Dakota, USA i perioden 5. – 13. april 2008.

Ut over VM gjaldt mesterskapet også som det annet av tre kvalifikasjonsstevner til de olympiske vinterleker 2010 i Vancouver.

De tolv deltagerlagene spilte først alle-mot-alle (round robin-kamper), hvilket gir hvert lag elleve kamper. De fire beste lagene gikk deretter videre til sluttspillet om medaljer, som ble avgjort som et Page playoff.

## Lag

## Endelig resultat






## Se også
*Curling-VM for herrer

## Eksterne lenker
*VM i curling 2008
*WCF Results & Records - World Men's Curling Championship 2008
Demokratimuren

**Demokratimuren** (kinesisk: 西单民主墙; pinyin: *Xīdān mínzhǔ qiáng*) var en lang murvegg langs gaten *Xidan Beidajie* i Xichengdistriktet, Beijing som i fra desember 1978 ble et sentrum for kinesiske dissidenter. Gaten er en av de større i Beijings sentrum, ikke så langt fra vestre del av Chang'an-avenyen eller Tiananmenplassen. Der ble det hengt opp veggaviser som ble mer og mer kritiske mot sider ved kommunistpartiets styre. Til å begynne med ble de latt i fred, men da kritikken i partiets øyne tok helt av, ble det slutt på toleransen. 

En av de mest kjente av oppslagene var om «Den femte modernisering», som krevde demokrati. Dens forfatter, den tidligere rødegardisten Wei Jingsheng, ble kjent over natten på grunn av dette. Det var dette oppslaget som gjorde muren kjent og satte det hele i gang. I mars 1979 ble han arrestert for angivelig å ha røpet statshemmeligheter og dømt til 15 års fengsel. 

Før demokratimuren ble helt blokkert, ble den - det vil si muligheten til å henge opp veggaviser - flyttet til Ritanparken. Det var innskrenket tilgang til den, og be besøkende måtte fremvise sine identifikasjonsdokumenter.

Etter en rekke tilløp til eller åpne tilfeller av kritikk av kommunistpartiet, ble muren til slutt stengt i desember i 1979. Det som måtte være igjen av demokratibevegelsen ble stanset, blant annet med arrestasjoner. 

## Eksterne lenker
*
Håvard Lunde

**Håvard Steinar Lunde** (født 11. januar 1970) er en norsk politimann, fotballtrener og tidligere sportskommentator (Fotball Media/TV2) og fotballspiller oppvokst i Valen i Kvinnherad. Som aktiv fotballspiller var Lunde kjent for sine år i , der han spilte over hundre kamper fra 1993 til 1998. Som trener har Lunde vært innom Vålerengas juniorlag, , assistentroller i  og , og trenerjobb og stilling som sportslig leder i , som han forlot i desember 2008.
 
Etter en periode borte fra fotballen, startet han igjen som spiller for 3.-divisjonsklubben Nesodden IF, riktig nok for rekruttlaget. På slutten av 2009 sesongen sa Lunde seg disponibel til å ta over Drøbak/Frogn for resten av sesongen, etter at klubben ikke hadde funnet en ny hovedtrener etter at Espen Haug ble sparket.

Lunde er utdannet politi og han arbeider også som fotballreporter for FotballMedia, som leverer kommentatortjenester til bl.a. Altibox, TV2 og nettaviser.

Lunde er også kjent fra TVNorge-serien *[[Villa Medusa]]* der han var deltaker i 2000, og fra Barne-TV situasjonskomedien «SFO», hvor han spilte brannmann.

Han var leder av sportslig utvalg i Vålerenga til slutten av 2012, og trente Nesodden Idrettsforening i 2013.

## Spillerkarriere
Håvard Lunde hadde spilt på midtbanen og i angrep inntil han ble omskolert til back mens han spilte for  året før han flyttet til Oslo for å gå på politiskolen. Etter å ha trent litt med  ble Lunde kontaktet av Vidar Davidsen som hentet ham til Vålerenga. Lunde etablerte seg raskt som lagets venstreback og spilte fem hele sesonger før han sommeren 1998 gikk videre til Haugesund i søken etter mer regelmessig spilletid. Lunde spilte bare fire kamper for Haugesund i 1998-sesongen, som ble hans siste i toppfotballen.

## Spillerstatistikk

## Referanser


## Eksterne lenker
* 
* Profil hos Norges Fotballforbund
* Intervju på .vpn.no (1998) 
* Håvard Lunde ny NIF-trener (2012)
Tongchuan

**Tongchuan** (kinesisk: 铜川市; pinyin: *Tóngchuān Shì*) er et bydistrikt i den kinesiske provins Shaanxi. Det ligger på Guanzhongsletten. Befolkningen innen bygrensene anslås (2004) til 224&nbsp;000.

Byen ligger nederst i Wei He-dalen, ikke langt fra der Wei He flyter inn i Huang He, og ved jernbanelinjen mellom Xi'an og Zhengzhou, hovedstaden i naboprovinsen Henan.

## Administrative enheter
Byprefekturet Tongchuang har jurisdiksjon over 3 distrikter (区 *qū*) og ett fylke (县 *xiàn*). 

## Samferdsel
Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender opp i Nanning i Guangxi. 

## Historie
Arkeologiske utgravinger har avdekket en prehistorisk landsby fra Yangshaokulturen ved Tongchuan. 

## Eksterne lenker
*  
* Kart over Tongchuan 
* Fotos von Tongchuan bei ''Panoramio''
RIM-162 ESSM

**RIM-162 Evolved Sea Sparrow Missil (ESSM)** er et amerikansk overflate-til-luft (SAM) missil som er basert på RIM-7 Sea Sparrow-missilet. ESSM blir brukt til å beskytte fartøy mot innkommende missiler, fly- og overflatetrusler.
Missilet blir benyttet av mange mariner rundt om i verden, og er blant annet i bruk på de norske fregattene i Fridtjof Nansen-klassen. 

## Varianter

* RIM-162A: Versjon for skip med Mk 41 VLS og AEGIS systemet.
* RIM-162B: Versjon for skip med Mk 41 VLS uten AEGIS systemet.
* RIM-162C: Versjon for skip med Mk 48 VLS
* RIM-162D: Versjon for skip med den oppgraderte versjonen av Mk 29 GMLS.

## Eksterne lenker
Folkways Records

**Folkways Records** er et amerikansk plateselskap som gir ut folkemusikk fra hele verden og verdensmusikk. Det eies av Smithsonian Institution.

Selskapet ble grunnlagt i New York i 1948 av Moses Asch og Marian Distler. Formålet var å dokumentere og utgi lyd fra hele verden, et mål Asch allerede hadde forfulgt med tidligere selskaper. Fra 1948 frem til Asch' død i 1986 ga selskapet ut 2 168 album. Utgivelsene er svært varierte, hovedsakelig musikk og særlig tradisjonell musikk fra hele verden, men også *[[spoken word]]*, poesi, undervising på ulike språk og feltopptak av ulike samfunn, personer og naturlyder. Selskapet sto også for tidlige utgivelser av artister som sto i sentrum av den amerikanske *folk music revival* på 1950- og 60-tallet, for eksempel Woody Guthrie, Pete Seeger og Leadbelly. Folkways øvde stor innflytelse på popmusikken (innbefattet folk, rock og andre sjangre) gjennom sine utgivelser av old-time music, det vil si amerikansk folkemusikk fra begynnelsen av den tyvende århundre. *[[Anthology of American Folk Music]]* kom på Folkways. Samlingen består av innspillinger fra 1920- og 1930-tallet.

Selskapet ble i stor grad drevet av Asch på egen hånd. Etter hans død i 1986 mottok Smithsonian Institution alle opptakene og arkivene. I tråd med Asch' tankegang er fortsatt samtlige 2 168 album tilgjengelige. Smithsonian har utvidet samlingen med flere andre plateselskaper og står for mer enn 300 nye utgivelser. 

## Eksterne lenker
*